Stranica 2

                                              Z A P I S N I K

s  5. sjednice  Školskog odbora Ekonomsko-birotehničke škole, Slavonski Brod, održane 2. veljače 2026. godine  u prostorijama Škole  s početkom u 13,15 sati.
Nazočni članovi Školskog odbora:
1. Mirna Vovk                  

2. Maja Antolović
3. Anita Maratović Tolić
4. Lidija Blažević
Nenazočni članovi: Ivana Botica (opravdano), Tomislav Delić (opravdano) i Ivan Tucić
Ostali nazočni: Mato Čaklovac, ravnatelj, Dragica Filajdić, tajnica i Gordana Petračić Ferić, voditeljica računovodstva. 

Sjednici je nazočan potreban broj članova za pravovaljano odlučivanje. Predsjednica Školskog odbora Mirna Vovk je pozdravila  nazočne i predložila sljedeći DNEVNI RED na usvajanje: 
1. Usvajanje zapisnika s 4. sjednice Školskog odbora Ekonomsko-birotehničke škole

2. Davanje prethodne suglasnosti na prijedlog ravnatelja o odabiru kandidata za zasnivanje radnog odnosa temeljem natječaja
3. Donošenje Odluke o usvajanju Godišnjeg financijskog izvješća za 2025. godinu

4. Različito 

Dnevni red sjednice je jednoglasno prihvaćen. 
Ad) 1. 

Na zapisnik s 4. sjednice Školskog odbora, koji je uz poziv dostavljen svim članovima Školskog odbora,  nije bilo primjedbi pa je isti jednoglasno usvojen.

Ad) 2.
Ravnatelj  je izvijestio Školski odbor da kandidat za  radno mjesto operativni/a djelatnik/ca za sigurnost i civilnu zaštitu - jedan (1) izvršitelj/ica na neodređeno puno radno vrijeme, za kojeg je Školski odbor na svojoj 4. sjednici održanoj 19. siječnja 2026. godine  dao suglasnost za zasnivanje radnog odnosa, iz opravdanih razloga nije mogao zasnovati radni odnos u Ekonomsko-birotehničkoj školi. Stoga je ravnatelj sukladno članku 18. Pravilnika o načinu i postupku zapošljavanja  Ekonomsko-birotehničke škole zatražio prethodnu suglasnost Školskog odbora za zasnivanje radnog odnosa za drugog kandidata  koji je ostvario najveći broj bodova, za  Gabrijelu Ćosić. 

Na prijedlog ravnatelja nije bilo primjedbi pa je Školski odbor jednoglasno donio sljedeću ODLUKU:

-
Daje se suglasnost za sklapanje ugovora s  predloženom kandidatkinjom.
Ad) 3. 

Godišnje financijsko izvješće  za 2025. godinu obrazložila je voditeljica računovodstva Gordana Petračić Ferić i naglasila da se isto dostavlja Ministarstvu financija putem aplikacije RKPFI. Rok za dostavu je bio 2.2.2026. godine.

Godišnje financijsko izviješće sastoji se od sljedećih obrazaca: PR-RAS, BIL, P-VRIO, RAS funkcijski; OBVEZE i novi obrazac EU IZVJEŠTAJ po izvorima financiranja. Bilješke su se unosile direktno u aplikaciju MFIN-a, a nakon učitavanja navedenih obrazaca i potpisane Referentne stranice.

Sučeljavanjem prihoda i rashoda poslovanja (razred 6 i 3) te prihoda i rashoda od nefinancijske imovine (razred 7 i 4) dobiven je sljedeći financijski rezultat:

Prihodi poslovanja  (razred 6)      1.976.631,70

Rashodi poslovanja (razred 3)      2.175.976,04

         Rezultat manjak poslovanja        -199.344,34

      Prihodi od nefinancijske imovine  (razred 7)                         0,00

      Rashodi od nefinancijske imovine (razred 4)                  5.867,57 

          Rezultat manjak prihoda od nefinancijske imovine   -5.867,57

     Manjak prihoda poslovanja                              -199.344,34

     Manjak prihoda od nefinancijske imovine           -5.867,57

            Ukupni rezultat je manjak u iznosu           -205.211,91

     Obračunati prihodi-nenaplaćeni   iznose 430,00

     Utvrđeni rezultat - manjak u 2025 god.                      -205.211,91

     Preneseni rezultat – višak iz prethodnih godina             23.661,81

                                                                                         - 181.550,10        

Manjak prihoda za pokriće u sljedećem razdoblju iznosi 181.550,10 €

Do iskazanog manjka došlo je uslijed nove metodologije knjiženja plaće zaposlenika za mjesec prosinac koja se više ne knjiži preko podskupine 193 - Kontinuirani rashodi budućih razdoblja nego direktno na trošak tekuće godine. Isto tako akontacije za EU projektne više nisu prihod u trenutku dobivanja akontacije nego tek po usvajanju Završnog izviješća.
Na predloženo Godišnje financijsko izvješće  za 2025. godinu članovi Školskog odbora nisu imali  primjedbi pa je Školski odbor jednoglasno donio sljedeću ODLUKU:

-  Usvaja se Godišnje financijsko izvješće za 2025. godinu.

-  Godišnje financijsko izvješće za 2025. godinu  je sastavni dio ove odluke i nalazi se 

   u računovodstvu. 

Sjednica je završila u 14,00  sati.

Zapisnik sastavila:                                    Zamjenica predsjednice Školskog odbora:                                      

Dragica Filajdić, dipl. iur.                                      Maja Antolović, dipl. oec.
